โทลล์เวย์เมินเชื่อมด่วนศรีรัช รถใช้น้อยไม่คุ้มทุน
กทพ.เตรียมทำตอม่อและออก พรฎ.เวนคืน,พล.ต.ท.ไกรบุญ ทรวดทรง ผบช.สยศ.ตร.ประธานคณะทำงานติดตามผลบูรณาการแก้ไขปัญหาการจราจรในเขตกรุงเทพฯ และปริมณฑล กล่าวว่า คณะทำงานรับทราบผลการดำเนินโครงการต่อเชื่อมทางพิเศษศรีรัช-วงแหวนรอบนอก กับทางยกระดับดอนเมืองโทลล์เวย์ เพื่อรองรับการเปิดใช้สถานีกลางบางซื่อ ปี 2563 ซึ่งมีหน่วยงานที่เกี่ยวข้อง 4 หน่วย ได้แก่ กรมทางหลวง (ทล.) ในฐานะคู่สัญญาสัมปทานกับบริษัท ทางยกระดับดอนเมือง จำกัด การทางพิเศษแห่งประเทศไทย (กทพ.) ในฐานะคู่สัญญา บริษัท ทางด่วนกรุงเทพและรถไฟฟ้า จำกัด (BEM) ซึ่งทางกรมทางหลวงแจ้งว่าไม่ขัดข้อง ขณะที่บริษัท ทางยกระดับดอนเมืองขอทบทวนการลงทุนการต่อเชื่อมจุดดังกล่าว เนื่องจากจุดคุ้มทุนใช้เวลา 9-10 ปี และสัญญาสัมปทานจะหมดอายุปี 2577 นอกจากนี้ ผลการศึกษาปริมาณจราจรประมาณ 1 แสนคัน/วัน แต่ใช้จริง 50,000 คัน/วันเท่านั้น รวมถึงรูปแบบการร่วมลงทุนยังไม่ชัดเจน,พล.ต.ท.ไกรบุญ กล่าวอีกว่า ในส่วนของ กทพ. ได้ก่อสร้างฐานรากเสาตอม่อ 8 ต้น รองรับโครงการไว้แล้ว และเตรียมออก พ.ร.ฎ.เวนคืนที่ดิน ส่วนปัญหาของโทลล์เวย์ได้แจ้งให้ BEM ทราบแล้วแต่ยังไม่ตอบกลับมา คณะทำงานได้มอบให้ทั้ง 4 หน่วย กลับไปทบทวนแผนงานอีกครั้งเพื่อเสนอเข้าที่ประชุมที่มี พล.อ.ประวิตร วงษ์สุวรรณ รองนายกฯ เป็นประธานวันที่ 30 ต.ค.นี้.
คณะทำงานรับทราบผลการดำเนินโครงการต่อเชื่อมทางพิเศษศรีรัช-วงแหวนรอบนอก กับทางยกระดับดอนเมืองโทลล์เวย์ เพื่อรองรับการเปิดใช้สถานีกลางบางซื่อ ปี 2563 ซึ่งมีหน่วยงานที่เกี่ยวข้อง 4 หน่วย
โครงการต่อเชื่อมทางพิเศษศรีรัช-วงแหวนรอบนอก,ดอนเมืองโทลล์เวย์,การทางพิเศษแห่งประเทศไทย,เวนคืนที่ดิน,ทางด่วน,ข่าวทั่วไป